ΚΑΝΟΝΙΣΜΟΣ ( ΕΟΚ ) αριθ . 314/91 ΤΗΣ ΕΠΙΤΡΟΠΗΣ της 7ης Φεβρουαρίου 1991 περί χορηγήσεως διαφόρων παρτίδων εξευγενισμένου κραμβελαίου ως επισιτιστική βοήθεια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3972 /86 του Συμβουλίου της 22ας Δεκεμβρίου 1986 όσον αφορά την πολιτική και τη διαχείριση της επισιτιστικής βοήθειας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1930/90 ( 2 ), και ιδίως το άρθρο 6 παράγραφος 1 στοιχείο γ ),

Εκτιμώντας :

ότι ο κανονισμός ( ΕΟΚ ) αριθ . 1420/87 του Συμβουλίου της 21ης Μαΐου 1987 που καθορίζει τις λεπτομέρειες εφαρμογής του κανονισμού ( ΕΟΚ ) αριθ . 3972/86 για την πολιτική και τη διαχείριση της επισιτιστικής βοήθειας ( 3 ) καταρτίζει τον κατάλογο των χωρών και των οργανισμών οι οποίοι είναι δυνατόν να αποτελέσουν αντικείμενο δράσεων επισιτιστικής βοήθειας και καθορίζει τα γενικά κριτήρια σχετικά με τη μεταφορά της επισιτιστικής βοήθειας μετά το στάδιο fob -

ότι, μετά από πολλές αποφάσεις σχετικά με τη χορήγηση επισιτιστικής βοήθειας, η Επιτροπή χορήγησε σε ορισμένες χώρες και δικαιούχους οργανισμούς 3 000 τόνους εξευγενισμένου κραμβελαίου -

ότι οι παραδόσεις αυτές πρέπει να πραγματοποιηθούν σύμφωνα με τους κανόνες που προβλέπονται στον κανονισμό ( ΕΟΚ ) αριθ . 2200/87 της Επιτροπής της 8ης Ιουλίου 1987 περί των γενικών μέτρων διακίνησης στην Κοινότητα προϊόντων που χορηγούνται βάσει της κοινοτικής επισιτιστικής βοήθειας ( 4 )- ότι είναι αναγκαίο να οριστούν επακριβώς οι προθεσμίες και οι όροι χορήγησης καθώς και η διαδικασία που θα ακολουθηθεί για να καθοριστούν οι δαπάνες που προκύπτουν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Πραγματοποιείται, βάσει της κοινοτικής επισιτιστικής βοήθειας, συγκέντρωση εξευγενισμένου κραμβελαίου στην Κοινότητα, προκειμένου να το προμηθευτούν οι δικαιούχοι που αναφέρονται στο παράρτημα, σύμφωνα με τις διατάξεις του κανονισμού ( ΕΟΚ ) αριθ . 2200/87 και τους όρους που παρατίθενται στο παράρτημα . Η ανάθεση της προμήθειας των εν λόγω προϊόντων πραγματοποιείται με διαγωνισμό .

Θεωρείται ότι ο υπερθεματιστής έλαβε γνώση όλων των εφαρμοζομένων γενικών και ειδικών όρων και τους έχει αποδεχθεί . Κάθε άλλος όρος ή επιφύλαξη που περιλαμβάνονται στην προσφορά του, θεωρούνται ως μη εγγεγραμμένοι . Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 7 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 370 της 30 . 12 . 1986, σ . 1 . ( 2 ) ΕΕ αριθ . L 174 της 7 . 7. 1990, σ . 6 . ( 3 ) ΕΕ αριθ . L 136 της 26 . 5 . 1987, σ . 1 . ( 4 ) ΕΕ αριθ . L 204 της 25 . 7 . 1987, σ . 1 .

ΠΑΡΑΡΤΗΜΑ ΙΙ ΠΑΡΤΙΔΕΣ Α και Β

1 . Δράσεις αριθ . ( 1 ): 964/90 και 965/90

2 . Πρόγραμμα: 1990

3 . Δικαιούχος ( 8 ): Μοζαμβίκη

4 . Εκπρόσωπος του δικαιούχου ( 2 ): COGROPA, Av . 25 de Setembro, 916 c/c, 1, PO Box 308, MAPUTO, MOCAMBIQUE, ( τηλ .: 417 071 - τέλεξ : 6370 - τέλεφαξ : 20 135 )

5 . Τόπος ή χώρα προορισμού : Μοζαμβίκη

6 . Προϊόν που θα συγκεντρωθεί : εξευγενισμένο κραμβέλαιο

7 . Χαρακτηριστικά και ποιότητα του εμπορεύματος ( 3 ) ( 7 ): βλέπε ΕΕ αριθ . C 216 της 14 . 8 . 1987, σ . 11 ( ΙΙΙ.Α.1 )

8 . Συνολική ποσότητα : 3 000 τόνοι, καθαρά

9 . Αριθμός παρτίδων : δύο ( παρτίδα Α : 2 000 τόνοι - παρτίδα Β : 1 000 τόνοι )

10 . Συσκευασία και σήμανση : βλέπε σημείωση ( 6 )

βλέπε ΕΕ αριθ . C 216 της 14 . 8 . 1987, σ . 12 ( ΙΙΙ.Β )

Τα δοχεία πρέπει να φέρουν το ακόλουθο κείμενο :

παρτίδα Α : "ACCAO No 964/90 / OLEO VEGETAL / DONATIVO DA COMUNIDADE ECONOMICA EUROPEIA",

παρτίδα Β : "ACCAO No 965/90 / OLEO VEGETAL / DONATIVO DA COMUNIDADE ECONOMICA EUROPEIA"

11 . Τρόπος συγκέντρωσης του προϊόντος : κοινοτική αγορά

12 . Στάδιο παράδοσης ( 9 ): παράδοση στον τόπο προορισμού

13 . Λιμάνι φόρτωσης : -

14 . Λιμάνι εκφόρτωσης που υποδεικνύει ο δικαιούχος : -

15 . Λιμάνι εκφόρτωσης : -

16 . Διεύθυνση της αποθήκης και, κατά περίπτωση, λιμάνι εκφόρτωσης : Armazem Da Cogropa, Av . Mocambique, KM 10, Caixa Postal 2746, Maputo

17 . Περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης στην περίπτωση που το εμπόρευμα πρέπει να παραδοθεί στο λιμάνι φόρτωσης : παρτίδα Α : 20 . 3 - 10 . 4 . 1991 - παρτίδα Β : 20 . 4 - 10 . 5 . 1991

18 . Προθεσμία για την εκτέλεση της προμήθειας : παρτίδα Α : 31 . 5 . 1991 - παρτίδα Β : 1 - 15 . 7 . 1991

19 . Διαδικασία για τον καθορισμό των εξόδων της προμήθειας ( 4 ): διαγωνισμός

20 . Ημερομηνία λήξης της προθεσμίας για την υποβολή των προσφορών : 26 . 2 . 1991, ώρα 12.00

21 . Σε περίπτωση διεξαγωγής δεύτερου διαγωνισμού:

α ) ημερομηνία λήξης της προθεσμίας για την υποβολή των προσφορών : 12 . 3 . 1991, ώρα 12.00 .

β ) περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης στην περίπτωση που το εμπόρευμα πρέπει να παραδοθεί στο λιμάνι φόρτωσης : παρτίδα Α : 3 - 24 . 4 . 1991 - παρτίδα Β : 4 - 24 . 5 . 1991

γ ) προθεσμία για την εκτέλεση της προμήθειας : παρτίδα Α : 14 . 6 . 1991 - παρτίδα Β : 16 - 31 . 7 . 1991

22 . Ποσό της εγγύησης του διαγωνισμού : 15 Ecu ανά τόνο

23 . Ποσό της εγγύησης παράδοσης : 10 % του ποσού της προσφοράς εκφρασμένου σε Ecu

24 . Διεύθυνση για την αποστολή των προσφορών ( 5 ): Bureau de l'aide alimentaire, a l'attention de Monsieur N . Arend, batiment Loi 120, bureau 7/58, rue de la Loi 200, B-1049 Bruxelles ( τέλεξ AGREC 22037 B aη 25670 B )

25 . Επιστροφή που καταβάλλεται με αίτηση του υπερθεματιστή : -

Σημειώσεις :

( 1 ) Ο αριθμός της δράσης πρέπει να υπενθυμίζεται σε κάθε αλληλογραφία .

( 2 ) Αντιπρόσωπος της Επιτροπής με τον οποίο έρχεται σε επαφή ο υπερθεματιστής : FSC da Camara, CP 1306, Maputo, τηλ .: 744 093 - τέλεξ : 6-146 CCE-MO

(3 ) Ο υπερθεματιστής χορηγεί στον δικαιούχο πιστοποιητικό που έχει εκδοθεί από επίσημη αρχή και βεβαιώνει ότι δεν έχει σημειωθεί υπέρβαση, στο ενδιαφερόμενο κράτος μέλος, των ισχυουσών προδιαγραφών του προς παράδοση προϊόντος σχετικά με τη ραδιενεργό ακτινοβολία .

Το πιστοποιητικό ραδιενέργειας πρέπει να αναφέρει την περιεκτικότητα σε καίσιο 134 και 137 .

( 4 ) Η διάταξη του άρθρου 7 παράγραφος 3 στοιχείο ζ ) του κανονισμού ( ΕΟΚ ) αριθ . 2200/87 δεν εφαρμόζεται για την υποβολή των προσφορών .

( 5 ) Για να αποφευχθεί η συμφόρηση των γραμμών τέλεξ, παρακαλούνται οι υποβάλλοντες προσφορά να προσκομίζουν, πριν από την ημερομηνία και την ώρα που καθορίζονται στο σημείο 20 του παραρτήματος, την απόδειξη ότι έχει συσταθεί η εγγύηση συμμετοχής στο διαγωνισμό που αναφέρεται στο άρθρο 7 παράγραφος 4 στοιχείο α ) του κανονισμού ( ΕΟΚ ) αριθ . 2200/87, κατά προτίμηση :

- είτε με απευθείας κατάθεση στο γραφείο που αναφέρεται στο σημείο 24 του παραρτήματος,

- είτε μέσω τηλεαντιγραφικής συσκευής σε έναν από τους ακόλουθους αριθμούς στις Βρυξέλλες : 235 01 32, 236 10 97, 235 01 30, 236 20 05 .

( 6 ) Το φυτικό έλαιο περιέχεται σε πλαστικά δοχεία των 20 λίτρων ερμητικά κλεισμένα .

Να παραδοθεί σε εμπορευματοκιβώτια των 20 ποδών -

Η ατέλεια κρατήσεως των εμπορευματοκιβωτίων πρέπει να είναι τουλάχιστον δεκαπέντε ( 15 ) μέρες .

Τα δοχεία πρέπει να μπορούν να στοιβάζονται, με δύο επίπεδες πλευρές, εφοδιασμένα με ενσωματωμένη λαβή και βιδωτό πώμα με μέσο το οποίο δεν παραβιάζεται .

Οι απαιτήσεις αντοχής των δοχείων των 20 λίτρων στη δοκιμασία πτώσης είναι οι ακόλουθες :

Πρώτη δοκιμή ( με τρία δείγματα ):

η συσκευασία ρίπτεται στην επιφάνεια πρόσκρουσης διαγωνίως από την πλευρά του χείλους του πυθμένα ή, εάν δεν υπάρχει χείλος, από την πλευρά της περιφερειακής ένωσης ή του περιφερειακού άκρου .

Δεύτερη δοκιμή ( με τρία άλλα δείγματα ):

η συσκευασία ρίπτεται στην επιφάνεια προσκρούσεως από την ασθενέστερη πλευρά που δεν ελέγχθηκε κατά την πρώτη δοκιμή πτώσης, για παράδειγμα από την πλευρά ενός κλεισίματος .

Ύψος της πτώσης : 1,20 μέτρα .

( 7 ) Ο υπερθεματιστής διαβιβάζει στο δικαιούχο ή στον αντιπρόσωπό του, κατά την παράδοση, τα ακόλουθα έγγραφα :

- πιστοποιητικό προελεύσεως,

- υγειονομικό πιστοποιητικό .

( 8 ) Ο υπερθεματιστής επικοινωνεί με το δικαιούχο το ταχύτερο δυνατό για να καθοριστούν τα αναγκαία έγγραφα αποστολής και η διανομή τους .

( 9 ) Τα έξοδα αδειάσματος των εμπορευματοκιβωτίων δεν επιβαρύνουν τον υπερθεματιστή .